1897թ. թագավորական կալվածքից որոշ տարածք վարձակալել եւ իր տնտեսությունն է ստեղծել Շվեյցարիայից հրավիրված պանրագործ վարպետ Գոթֆրիդ Գրաֆը: Նրա տնտեսությունն այն ժամանակ Անդրկովկասում ամենամեծն էր՝ ուներ 700 խոշոր եղջերավոր: Կովերը ներմուծել էին Շվեյցարիայից, Գերմանիայից եւ Ռուսաստանից: Պատմագիրները փոխանցում են, որ Գոթֆրիդ Գրաֆը Շվեյցարիայից պատվիրել էր զանգուլակներ, որոնք կախում էին կովերի պարանոցից: Ասում էին, որ դրանք առույգացնում էին կովերին եւ նպաստում ավելի լավ արածելուն, հետեւապես եւ դրական ազդում կաթնատվության վրա: